PMIndiaData/PMIndiaSum huggingface dataset:
పదకొండో బిఆర్ఐసిఎస్ సమిట్ సందర్భం గా రష్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ తో సమావేశమైన ప్రధాన మంత్రి

ప్రధాన మంత్రి శ్రీ నరేంద్ర మోదీ 2019వ సంవత్సరం నవంబర్ 13వ తేదీ న బ్రెసీలియా లో 11వ బిఆర్ఐసిఎస్ (‘బ్రిక్స్’) సమిట్ సందర్భం గా రష్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ తో సమావేశమయ్యారు. ఇరువురు నేత‌ లు ఈ సంవ‌త్స‌రం లో భేటీ కావ‌డం ఇది నాలుగో సారి. స‌మావేశం పురోగమించిన క్ర‌మం లో భాగం గా, ప్ర‌ధాన మంత్రి వ్లాదివోస్తోక్ ను సందర్శించిన నాటి నుండి ద్వైపాక్షిక సంబంధాల లో చోటు చేసుకొన్న పురోగ‌తి ని ఉభ‌య నాయకులు స‌మీక్షించారు. మ‌న పెట్రోలియ‌మ్ మ‌రియు స‌హ‌జ‌ వాయువు శాఖ మంత్రి మ‌రియు ర‌క్ష‌ణ శాఖ మంత్రి ర‌ష్యా సందర్శన లు స‌ఫ‌లం అయ్యాయంటూ ప్ర‌ధాన మంత్రి ప్ర‌త్యేకం గా ప్ర‌స్తావించారు. ద్వైపాక్షిక వ్యాపారాన్ని 2025వ సంవ‌త్స‌రం క‌ల్లా 25 బిలియ‌న్ యుఎస్ డాల‌ర్ కు చేర్చాలన్న ల‌క్ష్యం ఇప్ప‌టికే నెర‌వేరడాన్ని నాయ‌కులు ఇరువురూ గమనించి సంతృప్తి ని వ్యక్తం చేశారు. ప్రాంతీయ స్థాయి లో వ్యాపారం ప‌రం గా ఉన్న అవ‌రోధాల ను తొల‌గించ‌టానికి భార‌త‌దేశ రాష్ట్రాలు మ‌రియు ర‌ష్యా ప్రావిన్సు ల స్థాయి లో ఒక‌టో ద్వైపాక్షిక ప్రాంతీయ వేదిక ను వ‌చ్చే సంవ‌త్స‌రం లో నిర్వ‌హించాల‌ని ఇరువురు నేత‌ లూ నిర్ణ‌యించారు. ఉభయ నేత లు చ‌మురు దిగుమతుల లో మ‌రియు స‌హ‌జ‌ వాయువు దిగుమ‌తుల లో నిలుక‌డత‌నం తో పాటు పురోగ‌తి నమోదు కావటాన్ని గ‌మ‌నించారు. స‌హ‌జ‌ వాయువు రంగం లో ఆర్క్‌టిక్‌ ప్రాంతం లో గ‌ల అవ‌కాశాల ను అధ్య‌క్షుడు శ్రీ పుతిన్ వివరించి, మరి ఆ ప్రాంతం లో పెట్టుబ‌డి పెట్టవలసింది అంటూ భార‌త‌దేశాన్ని ఆహ్వానించారు. మౌలిక స‌దుపాయాల రంగం లో చోటు చేసుకొన్న పురోగ‌తి ని, మ‌రీ ముఖ్యం గా నాగ్‌ పుర్‌- సికింద‌రాబాద్ సెక్ట‌ర్ రైలు మార్గం లో వేగాన్ని పెంచడాని కి సంబంధించి చోటు చేసుకొన్న పురోగ‌తి ని సైతం ఉభ‌య నేత‌లు స‌మీక్షించారు. ప‌ర‌మాణు శ‌క్తి ని పౌర ప్ర‌యోజ‌నాల కు వినియోగించుకొనే రంగం లో, ర‌క్ష‌ణ రంగం లో స‌హ‌కరించుకొంటున్న తీరు ప‌ట్ల కూడా నేత‌ లు తమ సంతృప్తి ని వ్య‌క్తం చేశారు. తృతీయ దేశాల లో ప‌ర‌మాణు శ‌క్తి ని శాంతియుత ప్రయోజనాల కు వినియోగించుకోవ‌డం లో స‌హ‌కారం కొనసాగడాని కి ఉన్న అవ‌కాశాల ను వారు స్వాగతించారు. అంత‌ర్జాతీయ అంశాల ప‌ట్ల రెండు పక్షాల ఉమ్మ‌డి వైఖరి ని కూడాను నేత లు ప‌రిగ‌ణ‌న లోకి తీసుకొని, ఇక ముందు కాలం లోనూ స‌న్నిహిత స‌హ‌కారాన్ని కొన‌సాగించటాని కి అంగీక‌రించారు. వ‌చ్చే సంవ‌త్స‌రం లో విజ‌య దినం ఉత్స‌వాల లో పాలు పంచుకోవ‌టాని కి మాస్కో కు రండి అంటూ ప్ర‌ధాన మంత్రి ని ఆహ్వానించిన సంగతి ని అధ్య‌క్షుడు శ్రీ పుతిన్ పునరుద్ఘాటించారు. ఈ ఆహ్వానాన్ని ప్ర‌ధాన మంత్రి స‌హ‌ర్షం గా ఆమోదించారు.
దాద్రా & నాగర్ హవేలీ మరియు దమన్ & డయ్యు విలీనం దృష్ట్యా వస్తువులు మరియు సేవల పన్ను, విలువ ఆధారిత పన్ను మరియు ఎక్సయిజు సుంకాలకు సంబంధించిన చట్టాల సవరణలు/పొడిగింపు/రద్దుకు కేంద్ర మంత్రివర్గ ఆమోదం

ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దిగువ పేర్కొన్న వస్తువులు మరియు సేవల పన్ను, విలువ ఆధారిత పన్ను మరియు రాష్ట్ర ఎక్సయిజుకు సంబంధించిన చట్టాలు మరియు నియంత్రణల సవరణలు/పొడిగింపు/రద్దు మరియు దామన్ ను ప్రధాన కార్యాలయంగా నిర్ణయిస్తూ ఆమోదం తెలిపింది. i. కేంద్ర వస్తువులు మరియు సేవల పన్ను చట్టం, 2017 (12 ఆఫ్ 2017)ను కేంద్ర వస్తువులు మరియు సేవల పన్ను (సవరణల) నియంత్రణ, 2020గా సవరించడం జరుగుతుంది ; ii. కేంద్రపాలిత ప్రాంతం వస్తువులు మరియు సేవల పన్ను చట్టం, 2017 (14 ఆఫ్ 2017)ను కేంద్రపాలిత ప్రాంతం వస్తువులు మరియు సేవల పన్ను చట్టం (సవరణల) నియంత్రణ, 2020గా సవరించడం జరుగుతుంది; iii. దాద్రా & నాగర్ హవేలీ విలువ ఆధారిత పన్ను నియంత్రణ, 2005 (2 ఆఫ్ 2005)ను దాద్రా & నాగర్ హవేలీ మరియు దమన్ & డయ్యు విలువ ఆధారిత పన్ను (సవరణల) నియంత్రణ, 2020గా సవరించడం జరుగుతుంది; iv. దామన్ & డయ్యు విలువ ఆధారిత పన్ను నియంత్రణ, 2005 (1 ఆఫ్ 2005)ను దామన్ & డయ్యు విలువ ఆధారిత పన్ను (రద్దు) నియంత్రణ, 2020గా రద్దుచేయడం జరుగుతుంది; v. గోవా, దామన్ మరియు డయ్యు ఎక్సయిజు సుంకం చట్టం, 1964 (5 ఆఫ్ 1964)ను దాద్రా & నాగర్ హవేలీ మరియు దామన్ & డయ్యు ఎక్సయిజు సుంకం (సవరణ) నియంత్రణ, 2020గా సవరించడం జరుగుతుంది; vi. దాద్రా & నాగర్ హవేలీ ఎక్సయిజు సుంకం నియంత్రణ,2012 (1 ఆఫ్ 2012)ను దాద్రా & నాగర్ హవేలీ ఎక్సయిజు సుంకం (రద్దు) నియంత్రణ,2020గా రద్దుచేయడం జరుగుతుంది; vii. కేంద్ర పాలిత ప్రాంతం దాద్రా & నాగర్ హవేలీ మరియు దామన్ & డయ్యు ప్రధాన కార్యాలయ హోదాను ఇకపైన దామన్ కు కల్పిస్తూ నిర్ణయించడం జరిగింది. ఈ సవరణలు ఉమ్మడి పన్ను అధికారుల నియామకం ద్వారా “కనిష్ఠప్రభుత్వం, గరిష్ఠపాలన”కు దారితీస్తాయి; చేసిన పనినే మళ్ళీ చేయకుండా పౌరులకు ఉత్తమ సేవలు లభించడంతో పాటు పరిపాలనా సామర్ధ్యం పెరుగుతుంది, జిఎస్టీ, వ్యాట్ మరియు రాష్ట్ర ఎక్సయిజుకు సంబంధించిన చట్టాలలో ఏకరూపత వస్తుంది మరియు జిఎస్టీ పన్ను, వ్యాట్ మరియు రాష్ట్ర ఎక్సయిజు బకాయిలు రాబట్టడంతో సహా పన్నుల విధింపు మరియు వసూలులో న్యాయసంబంధ చిక్కులు లేకుండా చూసుకోవచ్చు. అంతేకాక ఈ సవరణల వల్ల పన్నుల చట్టాలలో ఏకరూపత రావడమే కాక చట్టాల వ్యవస్థను బలోపేతం చేస్తుంది. రెండు కేంద్రపాలిత ప్రాంతాల ప్రజలకు “కనిష్ఠప్రభుత్వం, గరిష్ఠపాలన” అనే దార్శనికతను నెరవేర్చుకోవడానికి, అంతేకాక ప్రభుత్వ సొమ్మును ఆదా చేసి పన్నుల అధికారుల రోజువారీ పనిలో ఏకరూపత, స్థిరత్వం, సంగతత్వం నిశ్చయపరుచుకోవడానికి కేంద్రపాలిత ప్రాంతం దాద్రా & నాగర్ హవేలీ మరియు దామన్ & డయ్యు పాలనా యంత్రాంగం ఒక పెద్ద అడుగు వేసింది. వస్తువులు మరియు సేవల పన్ను (జిఎస్ టి) , విలువ ఆధారిత పన్ను (వ్యాట్) మరియు ఎక్సయిజుకు సంబంధించిన చట్టాలు మరియు నియంత్రణలకు సవరణలు/పొడిగింపు/రద్దు మరియు నియమిత తేదీ 26.01.2020న రెండు కేంద్రపాలిత ప్రాంతాలు దాద్రా & నాగర్ హవేలీ మరియు దామన్ & డయ్యు విలీనం దృష్ట్యా కేంద్ర పాలిత ప్రాంతం దాద్రా & నాగర్ హవేలీ మరియు దామన్ & డయ్యు ప్రధాన కార్యాలయ హోదాను దామన్ కు కల్పించడం ద్వారా ఇది సాధ్యమైంది.
ఉప రాష్ట్రప‌తి శ్రీ హ‌మీద్ అన్సారీ కి వీడ్కోలు ఇచ్చేందుకు పార్ల‌మెంటులో జ‌రిగిన ఒక కార్య‌క్ర‌మంలో ప్రసంగించిన ప్ర‌ధాన మంత్రి

ఉప రాష్ట్రప‌తి శ్రీ హ‌మీద్ అన్సారీ ని ప్ర‌ధాన మంత్రి శ్రీ న‌రేంద్ర మోదీ ఈ రోజు ప్ర‌శంసించారు. రాజ్య స‌భ ఛైర్మ‌న్ గా త‌న విధుల‌ను 10 సంవ‌త్స‌రాల‌ పాటు నిర్వ‌ర్తించాలంటే అన్ని సంద‌ర్భాల‌లోను ప్ర‌శాంతంగా ఉండి తీరాల‌ని, ఈ ప‌నిని ఆయ‌న (శ్రీ హ‌మీద్ అన్సారీ) నెర‌వేర్చిన తీరులో ఆయ‌న యొక్క ప్రావీణ్యం, ఓర్పు మ‌రియు మేధాశ‌క్తి ప్ర‌తిబింబించాయ‌ని శ్రీ న‌రేంద్ర మోదీ అన్నారు. శ్రీ హ‌మీద్ అన్సారీ కి వీడ్కోలు ఇచ్చేందుకు పార్ల‌మెంటులో ఏర్పాటైన కార్య‌క్ర‌మంలో ప్ర‌ధాన మంత్రి పాల్గొని ప్ర‌సంగిస్తూ, శ్రీ అన్సారీ యొక్క సుదీర్ఘ‌మైన ప్ర‌జా జీవ‌నం ఎటువంటి వివాదం లేకుండా సాగిపోయింద‌ని పేర్కొన్నారు. శ్రీ అన్సారీ కుటుంబం త‌రాల త‌ర‌బ‌డి ప్ర‌జా జీవ‌నంలో గ‌డిపిన‌ట్లు ప్ర‌ధాన మంత్రి తెలిపారు. మ‌రీ ముఖ్యంగా బ్రిగేడియ‌ర్ శ్రీ ఉస్మాన్ ను ప్రధాన మంత్రి గుర్తుకు తెచ్చారు. 1948లో దేశ ర‌క్ష‌ణ కోసం బ్రిగేడియ‌ర్ శ్రీ ఉస్మాన్ ప్రాణ స‌మ‌ర్ప‌ణం చేశారు. రాజ్య స‌భ‌ను న‌డ‌ప‌డంలో బ‌హుకాలిక అనుభ‌వం ఉన్న‌ శ్రీ అన్సారీ ఎగువ స‌భ ప‌నితీరును మ‌రింత కార్య సాధ‌కంగా ఎలా మ‌ల‌చ‌వ‌చ్చో అనే అంశంపై త‌న ఆలోచ‌న‌ల‌ను అక్ష‌రీక‌రించాల‌ని ప్ర‌ధాన మంత్రి ఈ సందర్భంగా సూచించారు.
రెండుసార్లు ప‌న్ను విధింపును నివారించ‌డం మ‌రియు ప్ర‌భుత్వ కోశ‌ సంబంధిత ఎగ‌వేత‌ ను నిరోధించ‌డం కోసం చైనా కు మ‌రియు భార‌త‌దేశానికి మ‌ధ్య ఒప్పందాన్ని స‌వ‌రించేందుకు ఉద్దేశించిన ఒడంబ‌డిక‌ల ప్రాథ‌మిక ప‌త్రం పై స‌ంత‌కాల‌కు, ఇంకా అనుమోదానికి ఆమోదం తెలిపిన మంత్రివ‌ర్గం

ఆదాయపు ప‌న్నుల‌కు సంబంధించినంతవరకు రెండు సార్లు పన్ను విధింపును నివారించ‌డం కోసం మ‌రియు ప్ర‌భుత్వ కోశ‌ సంబంధిత ఎగ‌వేత‌ను నిరోధించ‌డం కోసం చైనా కు, భార‌త‌దేశానికి మ‌ధ్య ఉన్న ఒప్పందాన్ని స‌వ‌రించేందుకు ఉద్దేశించిన ఒడంబ‌డిక‌ల ప్రాథ‌మిక ప‌త్రం పై స‌ంత‌కాల‌తో పాటు దీని అనుమోదానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఇత‌ర మార్పుల‌కు తోడు, స‌మాచార ఆదాన ప్ర‌దానానికి ఇప్పుడు అనుస‌రిస్తున్న నియ‌మ నిబంధ‌న‌ల‌ను ప్రాథ‌మిక ఒడంబ‌డిక‌ల ఒప్పంద ప‌త్రం అతి నూత‌న‌మైన అంత‌ర్జాతీయ ప్ర‌మాణాలకు అనుగుణంగా తాజా ప‌రుస్తుంది. దీనికి అద‌నంగా, భార‌త‌దేశం స‌మాన‌మైన ప్రాతిప‌దిక‌తో పాలుపంచుకొన్న‌టువంటి బేస్ ఇరోఝన్ & ప్రాఫిట్ శిఫ్టింగ్ (బిఇపిఎస్‌) ప్రాజెక్టు యొక్క కార్యాచ‌ర‌ణ‌ నివేదిక‌లలో భాగంగా పాటించ‌వ‌ల‌సిన క‌నీస ప్ర‌మాణాల తాలూకు ఒప్పందాన్ని అమ‌లుప‌ర‌చేందుకు అవ‌స‌ర‌మైన మార్పుల‌ను ఈ ఒడంబ‌డిక‌ల ప్రాథ‌మిక ప‌త్రం జోడిస్తుంది కూడా. క‌నీస ప్ర‌మాణాల‌తో పాటు, ఉభ‌య ప‌క్షాలు స‌మ్మ‌తించిన మేర‌కు బిఇపిఎస్ కార్యాచ‌ర‌ణ నివేదిక‌లలో పేర్కొన్న ప్ర‌కారం మార్పుల‌ను సైతం ఈ ఒడంబ‌డిక‌ల ప్రాథ‌మిక ప‌త్రం తీసుకువస్తుంది.
ప్రత్యేకలక్షణాలు గల 35 పంట రకాల ను సెప్టెంబర్ 28న దేశ ప్రజల కు అంకితం చేయనున్న ప్రధానమంత్రి

జలవాయు అనుకూల సాంకేతికతల పట్ల చైనత్యాన్ని పెంచే ప్రయాస లో భాగం గా ప్రధాన మంత్రి శ్రీ నరేంద్ర మోదీ సెప్టెంబర్ 28న ఉదయం 11 గంటల కు వీడియో కాన్ఫరెన్స్ మాధ్యమం ద్వారా దేశ వ్యాప్తం గా ఐసిఎఆర్ కు చెందిన అన్ని ఇన్స్ టిట్యూట్ లలో, రాష్ట్రాల లోని మరియు కేంద్రీయ వ్యవసాయ విశ్వవిద్యాలయాల లో, కృషి విజ్ఞాన కేంద్రాల (కెవికెస్) లో నిర్వహించే ఒక అఖిల బారతీయ కార్యక్రమం లో ప్రత్యేక లక్షణలు గల 35 రకాల పంటల ను దేశానికి సమర్పణం చేయనున్నారు. ఈ కార్యక్రమం సాగే క్రమం లో ప్రధాన మంత్రి నేశనల్ ఇన్స్ టిట్యూట్ ఆఫ్ బయొటిక్ స్ట్రేస్ మేనేజ్ మెంట్, రాయ్ పుర్ లో కొత్త కేంపస్ ను కూడా దేశానికి అంకితం చేస్తారు. ఇదే సందర్బం లో ప్రధాన మంత్రి వ్యవసాయ విశ్వవిద్యాలయాల కు గ్రీన్ కేంపస్ అవార్డుల ను పంపిణీ చేయనున్నారు. అలాగే, నవీనమైనటువంటి పద్ధతుల ను అవలంబిస్తున్న రైతుల తో ఆయన మాట్లాడుతారు. అంతే కాక, సమావేశానికి హాజరు అయిన వారి ని ఉద్దేశించి ఆయన ప్రసంగిస్తారు. ఈ సందర్భం లో వ్యవసాయ శాఖ కేంద్ర మంత్రి తో పాటు ఛత్తీస్ గఢ్ ముఖ్యమంత్రి కూడా పాలుపంచుకోనున్నారు. ప్రత్యేక లక్షణాలు గల పంట రకాల ను గురించి జలవాయు పరివర్తన, పోషక విలువల లోపం అనే జోడు సవాళ్ల ను పరిష్కరించడం కోసం ప్రత్యేక లక్షణాలు గల పంట రకాల ను ఇండియన్ కౌన్సిల్ ఆఫ్ ఏగ్రికల్చరల్ రిసర్చ్ (ఐసిఎఆర్) ద్వారా అభివృద్ధి పరచడం జరిగింది. జలవాయువుల పరంగా ఎదురయ్యే మార్పుల కు తట్టుకొని నిలచేటటువంటి, పోషక తత్వాలు అధికం గా ఉండే విశిష్ట గుణాల తో కూడిన అటువంటి 35 పంట రకాల ను 2021వ సంవత్సరం లో రూపొందించడమైంది. వీటి లో అనావృష్టి స్థితి ని భరించగలిగే సెనగ రకం, విల్ట్ ఇంకా స్టెరిలిటీ మొజైక్ నిరోధక గుణం కలిగిన కందులు, త్వరగా పండే రకం సోయాబీన్, రోగాలను ప్రతిఘటించగలిగిన బియ్యం రకాలు, గోధుమ, సజ్జ, మొక్కజొన్న, సెనగ, క్వినోవా, కుటు, వింగ్ డ్ బీన్, ఫాబా బీన్ ల బయోఫోర్టిఫైడ్ రకాలు ఉన్నాయి. మనుషుల ఆరోగ్యం పైన, పశువుల ఆరోగ్యం పైన ప్రతికూల ప్రభావాన్ని ప్రసరించే పోషణ విరుద్ధ కారకాల ను ఎదుర్కొనేందుకు కొన్ని పంటల లో ఇమిడి వుండే అంశాలు ఈ విశేష లక్షణాల తో కూడిన పంటల రకాల లో కలిసి ఉన్నాయి. ఈ కోవ కు చెందిన రకాల ఉదాహరణల లో ‘పూసా డబల్ జీరో మస్టర్డ్’, ‘ఒకటో కెనోలా క్వాలిటీ హైబ్రిడ్ ఆర్ సిహెచ్ 1’ (దీనిలో 2శాతం కంటే తక్కువ గా ఇరూసిక్ ఏసిడ్, 30 పిపిఎమ్ గ్లూకోసైనోలేట్స్ ఉంటాయి) లతో పాటు ‘కునిట్జ్ ట్రిప్సిన్ ఇన్ హిబిట్’ అని, ‘లైపోక్సీజనెస్’ అని వ్యవహరించే రెండు పోషణ విరుద్ధ కారకాల ఉనికి ఉండనటువంటి సోయాబీన్ రకం కూడా చేరి ఉంది. ప్రత్యేక గుణాల తో అభివృద్ధి పరచిన ఇతర రకాల లో సోయాబీన్, జొన్న, ఇంకా బేబీ కార్న్ వంటివి ఉన్నాయి. నేశనల్ ఇన్స్ టిట్యూట్ ఆఫ్ బయొటిక్ స్ట్రెస్ మేనేజ్ మెంట్ ను గురించి బయొటిక్ స్ట్రెస్, మౌలిక మరియు వ్యూహాత్మకమైన పరిశోధనల ను నిర్వహించడానికి, మానవ వనరుల ను అభివృద్ధిపరచడానికి, విధానపరమైన సాయాన్ని అందించడానికి గాను రాయ్ పుర్ లోని నేశనల్ ఇన్స్ టిట్యూట్ ఆఫ్ బయొటిక్ స్ట్రెస్ మేనేజ్ మెంట్ ను ఏర్పాటు చేయడం జరిగింది. ఈ ఇన్స్ టిట్యూట్ 2020-21 ఎకడమిక్ సెశన్ నుంచి పిజి కోర్సుల ను మొదలుపెట్టింది. గ్రీన్ కేంపస్ అవార్డుల ను గురించి కేంద్రీయ, రాష్ట్రాల వ్యవసాయ విశ్వవిద్యాలయాల పరిసరాలను మరింత హరితమైనవిగా, స్వచ్ఛమైనవి గా మలచగలిగే అలవాటుల ను ప్రోత్సహించడం తో పాటు విద్యార్థులు ‘స్వచ్ఛ్ భారత్ మిశన్’ లోను, ‘వేస్ట్ టు వెల్థ్ మిశన్’ లోను పాలుపంచుకొనేటట్లుగాను, ‘జాతీయ విద్య విధానం-2020’ లో పేర్కొన్న ప్రకారం సాముదాయిక సంధానానికి ప్రేరణ ను ఇచ్చేందుకు కూడాను గ్రీన్ కేంపస్ పురస్కారాల ను ప్రారంభించడం జరిగింది.
లక్ష్మ‌ణ్ రావ్ ఇనామ్‌దార్ శ‌త జ‌యంతి సంద‌ర్భంగా స‌హ‌కార్ స‌మ్మేళ‌న్ కు హాజ‌రైన ప్ర‌ధాన మంత్రి

లక్ష్మ‌ణ్ రావ్ ఇనామ్‌దార్ శ‌త జ‌యంతి వేడుక‌ల సంద‌ర్భంగా న్యూ ఢిల్లీ లో ఈ రోజు ‘స‌హ‌కార్ స‌మ్మేళ‌న్’ కు ప్ర‌ధాన మంత్రి శ్రీ న‌రేంద్ర మోదీ హాజ‌ర‌య్యారు. ఈ సంద‌ర్భంగా స‌భ‌ను ఉద్దేశించి ప్ర‌ధాన మంత్రి ప్ర‌సంగిస్తూ, మ‌న దేశం ఒక ‘‘బ‌హుర‌త్న వ‌సుంధ‌ర‌’’, ఎంద‌రో వ్య‌క్తులు వివిధ ప్రాంతాల‌లో మరియు వివిధ కాలాల‌లో గొప్ప‌వైన సేవ‌ల‌ను అందించార‌ని చెప్పారు. వారిలో కొంద‌రు సుప‌రిచితులు, వారిని గురించి ప్ర‌సార మాధ్య‌మాలు చెప్తూ ఉంటాయి, కాగా తెర మరుగున ఉండిపోయిన మరెందరో విలువైన సేవ‌లను అందించారని ఆయ‌న వివ‌రించారు. అటువంటి వ్య‌క్తుల‌లో వ‌కీల్ సాహెబ్ ల‌క్ష్మ‌ణ్ రావ్ ఇనామ్‌దార్ ఒక‌ర‌ని ప్ర‌ధాన మంత్రి పేర్కొన్నారు. అనామ‌కంగా ఉంటున్నప్పటికీ ప్ర‌తి ఒక్క‌రిని ఏకం చేయాల‌న్నదే స‌హ‌కార ఉద్య‌మంలో ఒక‌టో సూత్రమని ప్ర‌ధాన మంత్రి నొక్కిచెప్పారు. ఈ సూత్రాన్ని శ్రీ ఇనామ్‌దార్ త‌న‌లో ఇముడ్చుకొన్నార‌ని, ఆయ‌న జీవితం ప్రేర‌ణ‌ను ఇచ్చేటటువంటిద‌ని శ్రీ మోదీ తెలిపారు. 2022 క‌ల్లా వ్య‌వ‌సాయ‌దారుల ఆదాయాన్ని రెట్టింపు చేయ‌డం, గ్రామీణ మ‌రియు ప‌ట్ట‌ణ ప్రాంతాల‌లో సంతులిత అభివృద్ధిని సాధించ‌డం వంటి ల‌క్ష్యాల‌ను గురించి ప్ర‌ధాన మంత్రి ప్ర‌స్తావించారు. ఈ ల‌క్ష్యాల‌ను సాధించుకోవ‌డంలో స‌హ‌కార ఉద్య‌మం ఒక కీల‌క పాత్ర‌ను పోషించ‌గ‌లుగుతుందని ఆయ‌న అన్నారు. స‌హ‌కార ఉద్య‌మంలో ఉత్సాహం గ్రామీణ ప్రాంతాల‌లో ఇప్ప‌టికీ ప‌దిలంగా ఉన్న‌ద‌ని, ఈ ఉత్సాహాన్ని ప‌రిర‌క్షించుకోవాల్సిన అవ‌స‌రం ఎంతైనా ఉంద‌ని ప్ర‌ధాన మంత్రి నొక్కి ప‌లికారు. ‘‘బినా సంస్కార్‌, న‌హి స‌హ‌కార్‌’’ (సంస్కారం లేనిదే స‌హ‌కారం లేదు) అని చెప్పిన శ్రీ ఇనామ్‌దార్ మాట‌ల‌ను ఆయ‌న పున‌రుద్ఘాటించారు. ప్ర‌స్తుతం వ్య‌వ‌సాయ‌దారుడు రిటైల్ గా కొనుగోలు చేస్తూ, టోకున అమ్మ‌కం జ‌రుపుతున్నాడ‌ని ప్ర‌ధాన మంత్రి అన్నారు. ఈ ప్ర‌క్రియ‌ను తిర‌గ‌రాయాల్సి ఉంద‌ని, మ‌ధ్య‌వ‌ర్తుల‌ను తొల‌గించి ఆదాయాల‌ను పెంచ‌వ‌ల‌సి ఉంద‌ని ఆయ‌న వివరించారు. పాడి స‌హ‌కార సంఘాల‌ను ఒక ఉదాహ‌ర‌ణ‌గా చెప్తూ, ప్ర‌జ‌ల స‌మ‌స్య‌ల‌ను ప‌రిష్క‌రించే స‌త్తా స‌హ‌కార ఉద్య‌మానికి ఉంద‌ని పేర్కొన్నారు. స‌హ‌కార ఉద్య‌మం భార‌తీయ స‌మాజ స్వ‌భావానికి అనుగుణంగా ఉంద‌ని కూడా ఆయ‌న వెల్ల‌డించారు. యూరియాకు వేప పూత‌, తేనెటీగ‌ల పెంప‌కం, సీ వీడ్ సేద్యం వంటి క్షేత్రాల‌లో స‌హ‌కార ఉద్య‌మం చెప్పుకోద‌గిన తోడ్పాటును అందించ‌గ‌ల‌ుగుతుంద‌ని చెప్పారు. ప్ర‌ధాన మంత్రి రెండు పుస్త‌కాల‌ను విడుద‌ల చేశారు. వాటిలో ఒక పుస్త‌కం శ్రీ ల‌క్ష్మ‌ణ్ రావ్ ఇనామ్‌దార్‌ గురించిన‌దైతే, రెండ‌వ పుస్త‌కం ‘‘నైన్ జెమ్స్ ఆఫ్ ఇండియన్ కో ఆప‌రేటివ్ మూవ్‌మెంట్‌’’ అనే పేరుతో ఉంది. ఈ సంద‌ర్భంగా శ్రేష్ఠ స‌హ‌కార సంఘాల‌కు పుర‌స్కారాల‌ను కూడా ప్ర‌ధాన మంత్రి అందించారు.
జ‌మ్ము లో ప్ర‌ధాన మంత్రి:  శేర్‌-ఎ-క‌శ్మీర్ యూనివ‌ర్సిటీ ఆఫ్ అగ్రిక‌ల్చ‌ర‌ల్ సైన్సెస్ అండ్ టెక్నాల‌జీ స్నాత‌కోత్స‌వానికి హాజ‌ర‌య్యారు;  అవ‌స్థాప‌న ప‌థ‌కాల‌కు శంకుస్థాపన చేశారు

జ‌మ్ము లో ఈ రోజు జరిగిన శేర్‌-ఎ-క‌శ్మీర్ యూనివ‌ర్సిటీ ఆఫ్ అగ్రిక‌ల్చ‌ర‌ల్ సైన్సెస్ అండ్ టెక్నాల‌జీ స్నాత‌కోత్స‌వానికి ప్ర‌ధాన మంత్రి శ్రీ న‌రేంద్ర మోదీ హాజ‌ర‌య్యారు. మ‌రొక కార్య‌క్ర‌మంలో, జ‌మ్ము రింగు రోడ్డు కు మ‌రియు పాక‌ల్‌ దుల్ విద్యుత్ ప‌థ‌కానికి ఆయన శంకుస్థాపన చేశారు. శ్రీ మాతా వైష్ణో దేవీ శ్రైన్ బోర్డు కు చెందిన తారాకోట్ మార్గ్ మ‌రియు మెటీరియ‌ల్ రోప్ వే నూ ఆయన ప్రారంభించారు. స్నాత‌కోత్స‌వంలో ప్ర‌ధాన మంత్రి ప్ర‌సంగిస్తూ, సాంకేతిక విజ్ఞానం జీవితం లోని అన్ని రంగాల‌లో మార్పు ను తీసుకు వ‌స్తున్నద‌ని, దేశం లోని యువ‌తీ యువ‌కులు ఈ ప‌రిణామాల‌ను శ్రద్ధతో గ‌మ‌నిస్తున్నార‌ని పేర్కొన్నారు. వ్య‌వ‌సాయం లోనూ రైతుల‌కు ప్ర‌యోజ‌నం క‌లిగేటట్టు సాంకేతిక విజ్ఞానాన్ని ప్రవేశపెట్టడం ద్వారా ఒక కొత్త ‘‘సంస్కృతి’’ని అభివృద్ధిపరచవ‌ల‌సిన ఆవ‌శ్య‌క‌త ఉంద‌ని ఆయన అన్నారు. వ్య‌వ‌సాయ‌దారుల ఆదాయాన్ని పెంచ‌డం కేంద్ర ప్ర‌భుత్వ నిర్ణ‌యాలు మ‌రియు విధానాల ధ్యేయంగా ఉందని ప్ర‌ధాన మంత్రి తెలిపారు. శాస్త్రీయ దృక్ప‌థం, సాంకేతిక విజ్ఞాన‌ప‌ర‌మైన నూత‌న ఆవిష్క‌ర‌ణ‌లు, ప‌రిశోధ‌న మ‌రియు అభివృద్ధి ల ద్వారా వ్య‌వ‌సాయాన్ని ఒక లాభ‌దాయ‌క‌మైన వృత్తిగా మ‌ల‌చ‌డంలో ప‌ట్ట‌భ‌ద్రుల‌వుతున్నటువంటి విద్యార్థులు ఒక క్రియాశీలమైన పాత్ర‌ను పోషించ‌గ‌లుగుతార‌న్న విశ్వాసాన్ని ఆయ‌న వ్య‌క్తం చేశారు. పాకల్‌ దుల్ ప్రోజెక్టు కు పునాది రాయి ని వేసిన అనంత‌రం ప్ర‌ధాన మంత్రి మాట్లాడుతూ, ఒక జ‌ల‌ విద్యుత్తు ప‌థ‌కాన్ని ప్రారంభించుకోవ‌డం; మ‌రొక ప‌థ‌కానికి పునాది రాయిని వేసుకోవడంతో ఈ దినం ఒక విశిష్ట‌మైన దినం అయింది అని పేర్కొన్నారు. దేశంలో ఇంత‌వ‌ర‌కు అభివృద్ధికి నోచుకోని ప్రాంతాల‌ను అభివృద్ధి ప‌ర‌చ‌డం కోసం కేంద్ర ప్ర‌భుత్వం ‘‘ఒంట‌రిత‌నం నుండి ఏకీక‌ర‌ణ’’ వైపున‌కు అనే విధానాన్ని అనుసరిస్తున్నట్లు ఆయ‌న చెప్పారు. మాతా వైష్ణో దేవి పుణ్య స్థలానికి ఒక ప్ర‌త్యామ్నాయ మార్గాన్ని తారాకోట్ మార్గం కల్పించనున్నద‌ని, ఇది యాత్రికుల‌కు సౌక‌ర్యంగా ఉండ‌గ‌ల‌ద‌ని ఆయ‌న చెప్పారు. ప‌ర్యాట‌క రంగం, ప్ర‌త్యేకించి ఆధ్యాత్మిక ప‌ర్యాట‌క రంగం జ‌మ్ము & క‌శ్మీర్ రాష్ట్రానికి ఆదాయాన్ని ఆర్జించి పెట్టే ఒక అతి ముఖ్య‌మైన వనరుగా ఉంద‌ని ఆయ‌న పేర్కొన్నారు.
కోల్ క‌తా లో నిర్మాణంలో ఉన్న ఫ్లై ఓవ‌ర్ కూలి పోయిన ఘ‌ట‌న అనంత‌రం చేప‌ట్టిన స‌హాయ‌క కార్య‌క్ర‌మాల పై ప్ర‌ధాన మంత్రి ప‌రిశీల‌న‌

కోల్ క‌తా లో నిర్మాణ ప‌నులు జ‌రుగుతున్న ఒక ఫ్లై ఓవ‌ర్ కూలి పోయిన ద‌రిమిలా అక్క‌డి స్థితి గ‌తుల‌ను, చేప‌ట్టిన స‌హాయ‌క కార్య‌క్ర‌మాల‌ను గురించి ప్ర‌ధాన మంత్రి శ్రీ న‌రేంద్ర మోదీ వాక‌బు చేశారు. జ‌రిగిన సంఘ‌ట‌న ప‌ట్ల ఆయ‌న దిగ్భ్రాంతిని, విచారాన్ని వ్య‌క్తం చేశారు. “కోల్ క‌తా లో నిర్మాణంలో ఉన్నఫ్లై ఓవ‌ర్ కూలి పోయింద‌ని తెలిసి నేను దిగ్భ్ర‌మకు గురయ్యాను. ఎంతో కలత చెందాను. అక్క‌డి స్థితి గ‌తుల‌ను, చేప‌ట్టిన స‌హాయ‌క కార్య‌క‌లాపాల‌ను గురించి అడిగి తెలుసుకున్నాను. ఈ ఘ‌ట‌న‌లో ప్రాణాలు కోల్పోయిన వారి కుటుంబ స‌భ్యుల‌తో నా స‌హానుభూతిని పంచుకున్నాను. గాయాల పాలైన వారు సాధ్య‌మైనంత త్వ‌ర‌గా కోలుకోవాలి అని ఆశిస్తున్నాను” అని ప్ర‌ధాన మంత్రి పేర్కొన్నారు.
జాతీయక్రీడలు 2022 ముగిసినసందర్భం లో క్రీడాకారులకు శుభాకాంక్షలు తెలిపిన ప్రధాన మంత్రి

జాతీయ క్రీడలు 2022 లో పాలుపంచుకొన్న క్రీడాకారులు అందరికీ ప్రధాన మంత్రి శ్రీ నరేంద్ర మోదీ శుభాకాంక్షలు తెలియజేయడంతో పాటు పతకాల ను గెలుచుకొన్న వారందరికీ అభినందనల ను వ్యక్తం చేశారు. జాతీయ క్రీడలు 2022 గొప్ప గా సఫలం కావడం పట్ల ప్రధాన మంత్రి వ్యాఖ్యానిస్తూ, క్రీడల రంగాని కి సంబంధించిన మౌలిక సదుపాయాల ను క్రీడాకారులంతా మెచ్చుకోవడం జరిగిందని, మరి ఈ క్రీడల ను రీసైక్లింగ్ పై చైతన్యాన్ని విస్తరింపచేయడం, ప్లాస్టిక్ వ్యర్థాల ను తగ్గించడం మరియు స్వచ్ఛత ను పెంపొందింపచేయడం సహా స్థిర అభివృద్ధి పై ప్రత్యేక శ్రద్ధ ను వహించినందుకు గుర్తు కు తెచ్చుకోవడం జరుగుతుందన్నారు. ఆతిధేయ సత్కారాల కు గాను గుజరాత్ ప్రజల ను మరియు ప్రభుత్వాన్ని ప్రధాన మంత్రి కొనియాడారు. ప్రధాన మంత్రి అనేక ట్వీట్ లలో – ‘‘జాతీయ క్రీడలు 2022 నిన్న ముగిశాయి. ఈ క్రీడల లో పాలుపంచుకొన్న ప్రతి ఒక్క క్రీడాకారుని కి మరియు క్రీడాకారిణి కి ఇదే నా వందనం. ఈ క్రీడల లో పతకాల ను గెలుచుకొన్న క్రీడాకారులు అందరికి అభినందన లు. వారి కార్యసిద్ధుల ను చూస్తే గర్వం గా అనిపిస్తోంది. క్రీడాకారులు అందరూ వారి భావి ప్రయాసల లో రాణించాలని నేను కోరుకుంటున్నాను.’’ ‘‘ఈ సంవత్సరం లో జరిగిన జాతీయ క్రీడలు వివిధ కారణాల వల్ల విశిష్టమైనవి. క్రీడల కు సంబంధించి సమకూర్చిన మౌలిక సదుపాయాలు క్రీడాకారుల ద్వారా వేనోళ్ల ప్రశంసల కు నోచుకొన్నాయి. సాంప్రదాయిక క్రీడల లో విస్తృత భాగస్వామ్యం సైతం ముఖ్యమైన ఆకర్షణల లో ఒకటి గా ఉండింది.’’ ‘‘రీసైక్లింగు ను గురించిన చైతన్యాన్ని పెంచడం, ప్లాస్టిక్ వ్యర్థాల ను తగ్గించడం మరియు స్వచ్ఛత ను వృద్ధి చెందింపచేయడం సహా స్థిర అభివృద్ధి పై ప్రత్యేకమైన శ్రద్ధ ను వహించినందుకు గాను జాతీయ క్రీడలు 2022 ను గుర్తు పెట్టుకోవడం జరుగుతుంది. క్రీడ ల మాధ్యమం ద్వారా ఆతిథ్య సత్కారాల ను అందించినందుకు గాను గుజరాత్ ప్రజానీకాన్ని మరియు ప్రభుత్వాన్ని కూడాను నేను ప్రశంసించదలచుకొన్నాను.’’ అని పేర్కొన్నారు.
మొద‌టి 10 యేళ్ళ‌లో వీలైనంత ఎక్కువ సేవ‌లు అందించండి

2013 బ్యాచ్ కు చెందిన యువ ఐఏఎస్ అధికారుల‌తో ప్ర‌ధాన‌మంత్రి శ్రీ న‌రేంద్ర మోదీ ఈరోజు స‌మావేశ‌మ‌య్యారు. ఈ అధికారులంద‌రూ కేంద్ర ప్ర‌భుత్వ స‌హాయ కార్య‌ద‌ర్శులుగా 3 నెల‌ల శిక్ష‌ణా కాలాన్ని పూర్తిచేసుకోవ‌డం విశేషం. కేంద్ర ప్ర‌భుత్వం వ‌ద్ద త‌మ వృత్తి జీవ‌నానికి శ్రీ‌కారం చుట్టిన మొట్ట‌మొద‌టి ఐఏఎస్ అధికారుల బ్యాచ్ కూడా ఇదే. ఈ సంద‌ర్భంగా అధికారుల‌ను ఉద్దేశించి ప్ర‌ధాన‌మంత్రి ప్ర‌సంగిస్తూ వారిని త‌మ స‌ర్వీసులోని తొలి ద‌శాబ్ద కాలాన్నిసాధ్య‌మైనంత ఉత్త‌మంగా ఉప‌యోగించుకోవాల‌న్నారు. బాగా క‌ష్టించి ప‌నిచేస్తూ ప్ర‌జ‌ల‌లో స‌మూల మార్పుల‌కు బాట‌లు వేయాల‌ని, ప్ర‌జ‌ల మేలు కోసం త‌మ వంతుగా పాటుప‌డేందుకు ల‌భించిన అవ‌కాశాన్ని స‌ద్వినియోగం చేసుకోవాల‌ని పిలుపునిచ్చారు. ఐఏఎస్ అధికారులు త‌మ‌కు వ‌చ్చిన కొత్త‌కొత్త ఆలోచ‌న‌ల‌ను అమ‌లుచేయ‌డంలో పాత త‌రంవారి నుంచి త‌ర‌చుగా ప్ర‌తిఘ‌ట‌న ఎదురుకావ‌చ్చ‌ని, అయితే శ్ర‌మ‌కోర్చి ప‌నిచేస్తూ ప్ర‌జ‌ల‌ను త‌మ‌తోపాటు ముందుకు తీసుకువెళ్ళ‌గ‌ల‌గాల‌ని, ఇదే ఉత్త‌మ‌మైన మార్గ‌మ‌ని ప్ర‌ధాని సూచించారు. ప్ర‌జ‌ల‌ను స‌మ‌న్వ‌య‌ప‌రుస్తూ సాగిపోవ‌డ‌మే కీల‌క‌మ‌ని ఆయ‌న‌ చెప్పారు. ఈ సంద‌ర్భంగా అధికారులు ప్ర‌ధాని స‌మ‌క్షంలో 6 ప్ర‌ధాన ప‌థ‌కాలు…. ముద్ర‌, ప్ర‌భుత్వ స‌మాచారానికి మెరుగులు దిద్ద‌డం, వివిధ సేవ‌ల ప‌ర్య‌వేక్ష‌ణ‌లో పౌరుల‌కు కీల‌క పాత్ర క‌ల్పించ‌డం, ఏక్ భార‌త్ – శ్రేష్ఠ భార‌త్‌, సాయిల్ హెల్త్ కార్డ్ స్కీమ్‌, జాతీయ ఖ‌నిజాన్వేష‌ణ విధానం…. వీటిపై త‌మ ఆలోచ‌న‌ల‌ను ఆవిష్క‌రించారు.
ప్రధాన మంత్రితో అఫ్గానిస్తాన్ ముఖ్య కార్యనిర్వహణ అధికారి డాక్టర్ అబ్దుల్లా అబ్దుల్లా భేటీ

అఫ్గానిస్తాన్ ముఖ్య కార్యనిర్వహణ అధికారి డాక్టర్ అబ్దుల్లా అబ్దుల్లా ఈ రోజు ప్రధాన మంత్రి శ్రీ నరేంద్ర మోదీ తో సమావేశమయ్యారు. డాక్టర్ అబ్దుల్లా అబ్దుల్లాకు ప్రధాన మంత్రి సాదర స్వాగతం పలికారు. జైపూర్ లో జరగనున్న కౌంటర్ టెర్రరిజం-2016 సమావేశంలో డాక్టర్ అబ్దుల్లా అబ్దుల్లా ప్రధానోపన్యాసం ఇవ్వను న్నారు. 2015 డిసెంబరులో అఫ్గానిస్తాన్ లో ప్రధాన మంత్రి మొట్టమొదటి సారిగా జరిపిన పర్యటన విజయవంతం అయినట్లు డాక్టర్ అబ్దుల్లా అబ్దుల్లా ఈ సందర్భంగా గుర్తు చేశారు. ఆ పర్యటన ఉభయ దేశాల మధ్య వ్యూహాత్మక భాగస్వామ్యాన్ని పునరుత్తేజితం చేసిందని ఆయన అన్నారు. అఫ్గానిస్తాన్ లో మౌలిక సదుపాయాల అభివృద్ధిలో, మానవ సామర్ధ్యాల పెంపుదలలో భారతదేశం అందిస్తున్న మద్దతుకు ఆయన కృతజ్ఞతాభివందనాలు తెలియజేశారు. భారతీయులను కాపాడటంలో, మరీ ముఖ్యంగా ఈ ఏడాది జనవరి 4-5 తేదీలలో మజార్-ఎ-షరీఫ్ లోని భారత వాణిజ్య దూత కార్యాలయంపై దాడి జరిగినపుడు ప్రభుత్వం, ద నేషనల్ సెక్యూరిటీ ఫోర్ సెస్ ప్రదర్శించిన సాహసానికి, చేసిన త్యాగాలకు ప్రధాన మంత్రి కృతజ్ఞతలు తెలిపారు. శాంతియుతమైన, స్థిరమైన, సంపన్నమైన, సమ్మిళితమైన ప్రజాస్వామిక దేశాన్ని నిర్మించుకొనే దిశగా అఫ్గాన్ ప్రజలు చేస్తున్న కృషికి భారతదేశం పక్షాన చేతనైన అన్ని విధాలుగానూ సహాయ సహకారాలను అందజేస్తామన్న వాగ్దానాన్ని ప్రధాన మంత్రి ఈ సందర్భంగా పునరుద్ఘాటించారు. వ్యూహాత్మక భాగస్వామ్యాన్ని ద్వైపాక్షికంగానూ, ప్రాంతీయ స్థాయిలోనూ మరింతగా విస్తరించుకొనే అంశంపై ఇరువురు నేతలూ తమ అభిప్రాయాలను వ్యక్తం చేశారు. ఉభయ దేశాల డిప్లొమాటిక్ పాస్ పోర్టు హోల్డర్లు వీసా లేకుండానే ప్రయాణాలు చేయడానికి సంబంధించిన ఒక ఒప్పంద పత్రాన్ని ఇరువురు నేతల సమక్షంలో రెండు పక్షాల ప్రతినిధులు పరస్పరం ఇచ్చి పుచ్చుకొన్నారు.
ప్ర‌ధాన మంత్రి శ్రీ న‌రేంద్ర మోదీ తో సమావేశమైన యూరోపియ‌న్ హై రిప్ర‌జెంటేటివ్/ వైస్ ప్రెసిడెంట్ (హెచ్ఆర్‌విపి)  శ్రీ జోసెఫ్ బోరెల్ ఫోంటెల్స్

ప్ర‌ధాన మంత్రి శ్రీ న‌రేంద్ర మోదీ తో యూరోపియ‌న్ హై రిప్ర‌జెంటేటివ్/ వైస్ ప్రెసిడెంట్ (హెచ్ఆర్‌విపి) శ్రీ జోసెఫ్ బోరెల్ ఫోంటెల్స్ ఈ రోజు న స‌మావేశ‌మ‌య్యారు. శ్రీ బోరెల్ రైసీనా డైలాగ్ 2020 లో పాలుపంచుకోవ‌డం కోసం జ‌న‌వ‌రి 16వ తేదీ నుండి జనవరి18 తేదీ ల మ‌ధ్య భార‌త‌దేశ సంద‌ర్శ‌న కు విచ్చేశారు. నిన్న‌టి రోజు న ఆ కార్య‌క్ర‌మం ముగింపు సభ ను ఉద్దేశించి శ్రీ బోరెల్ ప్రసంగించారు. హెచ్ఆర్‌విపి హోదా లో 2019వ సంవ‌త్స‌రం డిసెంబ‌ర్ 1వ తేదీ న ప‌ద‌వీ బాధ్య‌త‌ల ను స్వీక‌రించిన అనంత‌రం శ్రీ బోరెల్ ఇయు కు వెలుపల జ‌రిపిన తొలి విదేశీ సంద‌ర్శ‌న ఇది. ప్ర‌ధాన మంత్రి హెచ్ఆర్‌విపి శ్రీ బోరెల్ కు ఆప్యాయం గా స్వాగతం పలికారు. హెచ్ఆర్‌విపి గా ప‌ద‌వీ బాధ్య‌త‌ల ను స్వీక‌రించడం పట్ల అభినందించారు. శ్రీ బోరెల్ ప‌ద‌వీ కాలం స‌ఫ‌లం కావాలంటూ త‌న శుభాకాంక్ష‌ల ను వ్యక్తం చేశారు. హెచ్ఆర్‌విపి క్ర‌మం త‌ప్ప‌క రైసీనా డైలాగ్ లో పాలు పంచుకొంటున్నందుకు కూడాను ఆయన ను ప్ర‌ధాన మంత్రి ప్ర‌శంసించారు. యూరోపియ‌న్ యూనియ‌న్ మ‌రియు భార‌త‌దేశం స్వాభావిక భాగ‌స్వాములు అని ప్ర‌ధాన మంత్రి అన్నారు. 2020వ సంవ‌త్స‌రం మార్చి నెల‌ లో జరుగనున్న ఇండియా-ఇయు స‌మిట్ ఫ‌ల‌ప్ర‌దం కావాల‌ని తాను నిరీక్షిస్తున్న‌ట్లు పేర్కొన్నారు. ఇయు తో అనుబంధాన్ని మ‌రీ ముఖ్యం గా వ్యాపారం, ఆర్థిక సంబంధాలు, జ‌ల‌ వాయు ప‌రివ‌ర్త‌న రంగాల లో గాఢ‌త‌రం చేసుకోవాల‌ని భార‌త‌దేశం వచనబద్ధురాలు అయిందని ప్ర‌ధాన మంత్రి ఈ సంద‌ర్భం లో పున‌రుద్ఘాటించారు. యూరోపియ‌న్ క‌మిశ‌న్‌ మరియు యూరోపియ‌న్ కౌన్సిల్ నాయ‌క‌త్వం తో తాను జ‌రిపిన ఇది వ‌ర‌కటి సంభాష‌ణ‌ ను కూడా ప్ర‌ధాన మంత్రి గుర్తు కు తెచ్చుకొన్నారు. యూరోపియ‌న్ యూనియ‌న్ యొక్క నాయ‌క‌త్వం స‌మీప భ‌విష్య‌త్తు లో బ్రుసెల్స్ లో ఇండియా-ఇయు స‌మిట్ కు ఆతిథ్యం ఇవ్వడం పట్ల ఉత్సుక‌త తో వేచి ఉంద‌ని ప్ర‌ధాన మంత్రి దృష్టి కి హెచ్ఆర్‌విపి శ్రీ బోరెల్ తీసుకు వ‌చ్చారు. భార‌త‌దేశం మ‌రియు ఇయు ల మధ్య గల ప్ర‌జాస్వామ్యం, బ‌హుపక్షవాదం మ‌రియు నియ‌మాల పై ఆధార‌ప‌డిన‌టువంటి అంత‌ర్జాతీయ వ్య‌వ‌స్థ వంటి ఉమ్మ‌డి ప్రాధాన్యాల‌ ను గురించి మ‌రియు వ‌చ‌నబ‌ద్ధ‌త‌ ను గురించి కూడా ఈ సంద‌ర్భం లో శ్రీ బోరెల్ ప్ర‌స్తావించారు.
వారణాసి పార్లమెంటరీ నియోజకవర్గానికి చెందిన గ్రామ ప్రధాన్ లతో ప్రధాన మంత్రి శ్రీ నరేంద్ర మోదీ సంభాషణ

ప్ర‌ధాన మంత్రి శ్రీ న‌రేంద్ర మోదీ వారణాసి పార్లమెంటరీ నియోజకవర్గం నుండి వచ్చిన గ్రామ ప్రధాన్ లను ఈ రోజు న్యూ ఢిల్లీ లోని తన నివాసంలో సత్కరించారు. వారణాసి పార్లమెంటరీ నియోజకవర్గం నుండి వచ్చి ప్రధాన మంత్రి తో భేటీ అయిన ఇటువంటి బృందాలలో ఇది మూడోది. ప్రధాన్ లతో ముచ్చటించిన ప్రధాన మంత్రి భూ స్వస్థత కార్డు పథకం, ప్రధాన మంత్రి ఫసల్ బీమా యోజన మరియు ప్రధాన మంత్రి ఉజ్జ్వల యోజన ల వంటి కేంద్ర ప్రభుత్వ పథకాలను గురించి వారి వారి గ్రామాల ప్రజలకు వివరంగా తెలియజెప్పవలసిందిగా సూచించారు.
ప్ర‌ధాన మంత్రి గాంబియా నూతన అధ్యక్షుడు శ్రీ అదామా బారో కు అభినందనలు తెలిపారు

ప్ర‌ధాన మంత్రి శ్రీ న‌రేంద్ర మోదీ.. గాంబియా నూతన అధ్యక్షుడు శ్రీ అదామా బారో కు అభినందనలు తెలియజేశారు. “శ్రీ అదామా బారో కు అభినందనలు. గాంబియా శీఘ్ర సర్వతోముఖ అభివృద్ధి సాధనలో భారతదేశం అధ్యక్షుల వారి వెన్నంటి ఉంటుంది” అని ప్ర‌ధాన మంత్రి శ్రీ న‌రేంద్ర మోదీ తన సందేశంలో పేర్కొన్నారు.
మ‌హారాష్ట్ర లో జరిగిన ఒక‌ బ‌స్సు ప్ర‌మాదం ఘ‌ట‌న లో ప్రాణాలు కోల్పోయిన వారి కి సంతాపం తెలిపిన ప్ర‌ధాన మంత్రి

మ‌హారాష్ట్ర లోని పాల్‌ఘ‌ర్‌ జిల్లా లో ఒక‌ బ‌స్సు ప్ర‌మాద ఘటన లో ప్రాణాలు కోల్పోయిన వారి కి ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. ‘‘మ‌హారాష్ట్ర లోని పాల్‌ఘ‌ర్‌ లో బ‌స్సు ప్ర‌మాద ఘటన దుర‌దృష్టక‌రం. ఆప్తుల‌ ను కోల్పోయిన కుటుంబాల శోకం లో నేను కూడా పాలుపంచుకొంటున్నాను; ఈ ఘ‌ట‌న లో గాయ‌ప‌డ్డ‌ వారు త్వ‌ర‌గా కోలుకోవాల‌ని ఆ ఈశ్వరుడి ని ప్రార్థిస్తున్నాను. మ‌హారాష్ట్ర ప్ర‌భుత్వం బాధితుల‌ంద‌రి కి చేత‌నైన అన్ని విధాలుగాను స‌హాయాన్ని అందిస్తుంది” అని ఒక సందేశం లో ప్ర‌ధాన మంత్రి పేర్కొన్నారు.